jkorsvik/nowiki_second_scrape_merged huggingface dataset:
Toke (navn)

Toke er et sjeldent dansk mannsnavn med norrøn opprinnelse. Navnet er dannet av gudenavnet Tor. Navnet er mest utbredt i formen Tóki på Færøyene, og Tuukka i Finland. Toke er også et nigeriansk kvinnenavn.


== Etymologi ==
Toke er en yngre dansk form av Toki, den gammeldanske formen av norrøne Tóki, som var en kjæleform av norrøne navn med førsteleddet þórr, «torden», og et andreledd som begynte på k- eller sluttet på -ki. Tóki kan også være dannet av gammeldanske toki, «tosk».
Andre gammeldanske former av navnet er Tokki, Tuki og Túki. Toke og Tuke er gammelsvenske former av navnet. Tóki er den islandske og færøyske formen av navnet. Tuuka er en finsk form av navnet, og Duvká en samisk form.
Týki er en annen norrøn form av navnet, som har gitt opphav til gammeldanske Týki, og de nyere danske navnene Tyge og Thyge. Disse har gitt opphav til etternavnet Thygesen.
Toke er også et niuisk mannsnavn og et nigeriansk og finsk kvinnenavn.


== Utbredelse ==

Tóki, Túki og Týki er blant de 20 vanligste navnene i nordiske runeinnskrifter, så navnet var antakelig utbredt i vikingtiden. Navnet ble oftest skrevet ᛏᚢᚲᛁᛏᚢᚲᛁ (tuki). Navnet har siden vært mindre utbredt. Toke var i Danmark mest populær i 1970- og 1980-årene, spesielt i København og Sjælland.
Formen Tyke er kjent i Sverige fra 1313. Formen Tyge er kjent i Sverige fra 1355 og igjen fra 1882. Tyge og Thyge var i Danmark mest populært i 1930- og 1940-årene. I Norge er Tyke og Tyge kjent brukt i Telemark og Thyge på Østlandet og Sørlandet.
Den finske og samiske formen av navnet har navnedag:

Toke er i dag et sjeldent navn. Det er mest utbredt i formen Tóki på Færøyene, og Tuukka i Finland.
Tabellen nedenfor gir en detaljert oversikt over populariteten til mannsnavnet Toke og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Menn ===
Pálna-Tóki (900-tallet), dansk høvding og sagnhelt, også kalt Palnatoke eller Toke Palnasson
Thyge Axelsen Brahe (død 1523), dansk adelsmann og riksråd
Tyge Nielssøn (ca. 1610–1687), dansk-norsk boktrykker
Tyge Rothe (1731–1795), dansk forfatter og historiker
Tyge Hvass (1885–1963), dansk arkitekt
Thyge Petersen (1902–1964), dansk bokser
Toke Townley (1912–1984), engelsk skuespiller
Tyge Dahlgaard (1921–1985), dansk diplomat og politiker
Tyge Greibrokk (født 1942), norsk kjemiker
Toke Reichstein (født ca. 1975), dansk økonom
Toke Lykkeberg (f. 1977), dansk kurator
Toke Møldrup (f. 1980), dansk cellist
Toke Holst (født 1981), dansk håndballspiller
Tuukka Rask (født 1987), finsk ishockeyspiller
Toke Meier Carlsen, dansk-norsk matematikkprofessor
Toke Talagi, niuisk statsminister


=== Kvinner ===
Toke Makinwa (født 1984), nigeriansk radio- og TV-vert


== Referanser ==


== Eksterne lenker ==
(en) Behind the Name: Toke
(en) Think Baby Names: Toke
Tshering Dorji

Tshering Dorji (født 10. september 1993) er en bhutansk fotballspiller, som spiller for South United FC.  
Han debuterte for Bhutans herrelandslag i fotball i 2011, og ble kjent da han 12. mars 2015 scoret Bhutans vinnermål da de vant sin første VM-kvalifiseringskamp i fotball noen sinne, og slo Sri Lanka 1-0.


== Referanser ==


== Eksterne lenker ==
(en) Tshering Dorji – Transfermarkt 
(en) Tshering Dorji – national-football-teams.com 
(en) Tshering Dorji – Soccerway 
(en) Tshering Dorji – FBref 
Dojris vinnermål mot Sri Lanka 12. mars 2015 (YouTube)
Arabia Petraea

Arabia Petraea, det petreiske Arabia, var et eldre navn for nordre del av Sinaihalvøya med tilgrensende del av den nordvestre arabiske halvøya, området nordover inn i nåværende søndre Syria samt nåværende Jordan. Området var oppkalt etter byen Petra. Arabia petraea var det eneste arabiske område som ble erobret av romerne og ble en romersk provins.Romerne delte inn den arabiske verden i Arabia deserta, Arabia Felix og Arabia petraea.Provinsen grenset i Romerriket opp mot Syria, Judea og Aegyptus.


== Historie ==
Deler av Arabia og hele nabateernes rike rundt Petra ble i 106 uten vesentlige problemer underkastet romerne under konsul Cornelius Palma på keiser Trajans tid, og forble under romersk herredømme, men mange erobrede områder i Mellomøsten, som Armenia, Mesopotamia og Assyria, skiftet hender et stykke tid etter Trajans erobringer. Arabia grenset opp mot en ørken mot øst som ble kalt «limes arabicus». 
Keiser Philippus Arabs, som var araber, var fra Shahbä, en syrisk by som ble tilføyd til provinsen mellom 193 og 225. Philippus ble født i 204. På grunn av dens beliggenhet omfattet grenseområdene en nomadebefolkning, sarasenerne og et område dominert av Parterriket.
Selv om provinsen kunne bli utsatt for angrep fra parterne og byen Palmyra, var den ikke konstant utsatt som frontene i Germania og i Nord-Afrika. Provinsen var heller ikke preget av hellenistisk kultur. Provinsen var en av de keiserlige provinser, der keiseren valgte guvernøren.
Ved keiser Diokletians forvaltningsreform ble provinsen under navnet Arabia tilordnet dioecesis Oriens, og etterhvert delt i to, Arabia og Palaestina III Salutaris. Ved rikets deling i 295 ble den del av Østromerriket. På 600-tallet ble den erobret av muslimske arabere.


== Litteratur ==
Glen Bowersock: Roman Arabia. Cambridge, MA 1983.
Rudolf Ernst Brünnow, Alfred von Domaszewski: Die Provincia Arabia. 3 bind, Straßburg 1904-1909.
Maurice Sartre: Trois Études sur l'Arabie romaine et byzantine. Brüssel 1982.
Miranda July

Miranda Jennifer July (født 15. februar 1974) er en amerikansk kunstner, regissør, skuespiller og forfatter. Hun har skrevet regissert og spilt i filmene Me and You and Everyone We Know fra 2005 og The Future fra 2011. I 2007 ga hun ut novellesamlingen Ingen hører til her mer enn du, og i 2015 kom debutromanen 'The First Bad Man.
Me and You and Everyone We Know vant debutprisen Camera d'Or under Cannes filmfestival 2005 og juryprisen under Sundance-festivalen samme år.


== Bibliografi ==
Ingen hører til her mer enn du. Cappelen-Damm, 2008. ISBN 9788204142948
The First Bad Man. Canongate Books, 2015. ISBN 9781782116721


== Filmografi ==


== Personlig ==
July er gift med filmregissøren Mike Mills. Sammen har de sønnen Hopper.


== Referanser ==


== Eksterne lenker ==
(en) Offisielt nettsted 
(en) Miranda July – kategori av bilder, video eller lyd på Commons 
Blogg (ikke oppdatert siden 2005).
(en) Miranda July på Internet Movie Database 
(sv) Miranda July i Svensk Filmdatabas 
(da) Miranda July på Filmdatabasen 
(da) Miranda July på Scope 
(fr) Miranda July på Allociné 
(en) Miranda July på AllMovie 
(en) Miranda July hos The Movie Database
Munkegaten (Tønsberg)

Munkegaten (1-9, 2-12) er en 350 meter lang gate Tønsberg sentrum.


== Referanser ==
Enggaten (Tønsberg)

Enggaten (1-29, 2-20) er en 365 meter lang boliggate i Tønsberg. Den går fra Halfdan Wilhelmsens allé parallelt med Vestfoldbanen forbi Skiringsalgaten. Enggaten ble bebygd fra 1920.


== Referanser ==
Kovelva

Kovelva er ei elv i Alta kommune i Finnmark. Den har utspring fra sørsida av Teistberget, øst for Indre Lokkarfjorden, og renner mot sør gjennom dalen Livllevággi. Den snur senere mot øst og renner inn i Kovvannet, og derfra videre ned til munningen i Innerkoven i Langfjorden.
Fallet fra Kovvatnet til fjorden er utbygd til kraftproduksjon i Kåven kraftverk.
Elva er 16,5 km lang, og har et nedbørfelt på 64,2 km². Middelvannføringen ved munningen er 2,19 m³/s.


== Referanser ==
Anton Jenssens gate (Tønsberg)

Anton Jenssens gate (1-13, 2-8) er en gate på Korten i Tønsberg. Den går fra Kjelleveien og ender opp i Statens Park ved Farmannsveien. 
Gaten er oppkalt etter Anton Marius Jenssen (1879-1967), formannskaps- og bystyremedlem mellom 1910 og 1936, og stortingsmann mellom 1925 og 1945.


== Bildegalleri ==

		
		


== Referanser ==
Maristova

Maristova, også kalt Maristuen, er et turiststed i Lærdal kommune i Sogn og Fjordane. Maristova ligger på 830 moh ved E16 over Filefjell, og den gamle Kongevegen. Maristova utgjør et høyfjellssenter med campingplass, hytter og annet.


== Historikk ==
Maristova er omtalt som sælehus (salustofa, herberge for veifarende) i 1358, og er etter all sannsynlighet oppkalt etter den hellige Margareta av Antiokia («Margaretarstofa a Filefjelli»), i likhet med Maridalen.Over Filefjell er en gammel ferdselsvei mellom øst og vest, særlig for bøndene i Valdres som hadde sin nærmest havn i Lærdal. Fjellstua Maristova ble trolig etablert så tidlig som omkring 1300. Bøndene i Lærdal og Borgund hadde ansvar for vedlikehold av «landsveien» gjennom Lærdal og dessuten skyssplikt både i dalen og på fjellet, for denne tunge plikten var de lenge fritatt for militærtjeneste og hadde redusert skatt. I 1793 ble «Den bergenske hovedvei» lagt over Hadeland, Valdres, Filefjell og til Lærdalsøyri der var båtskyss videre til Gudvangen eller Bergen. Denne «Kongeveien 1793» var den første kjørbare vei mellom øst og vest. 
Den eldste bygningen på Maristova er fra 1791, da det ble kjørevei over Filefjell, og i dag privat museum. Det første hotellet i sveitserstil ble bygd i 1888 og utvidet 1894. Maristuen Hotell ble totalskadd av brann 4. mai 1976, og et nytt apartementshotell stod ferdig i 1978.


== Bilder ==

		
		
		
		
		


== Referanser ==


== Eksterne lenker ==
(en) Maristova – kategori av bilder, video eller lyd på Commons 
«Opplev Maristova»
Vareopptelling (roman)

Vareopptelling er en roman skrevet av Erlend Loe og utgitt på Cappelen Damm forlag i 2013.
Boken handler om en eldre kvinnelig lyrikers forhold til anmeldelser.

ISBN13 9788202409524
EAN 9788202409524
Palacio Real

Palacio Real er et stort slottsanlegg som ligger i Madrid i Spania. Palasset er den offisielle residensen til den kongelige familien, men kongefamilien bor i Zarzuela-palasset.
Slottet ligger på stedet der middelalderborgen Real Alcázar de Madrid sto. Etter at en brann ødela Real Alcázar julaften i 1734, bestemte kong Filip V  at det skulle reises et nytt palass samme sted. Filippo Juvarra ble engasjert som arkitekt, og etter at han døde i 1736 gjorde eleven Giambattista Sacchetti enkelte modifiseringer av planene, som igjen ble endret av Francisco Sabatini. Grunnsteinen ble lagt i 1738 og bygningen sto ferdig i 1751. Kong Karl III flyttet inn i palasset med sitt hoff i 1764.Palasset har en gulvflate på 135 000 m².Kongefamilien har siden 1975 vært bosatt i Zarzuela-palasset.


== Referanser ==


== Eksterne lenker ==
Offisielt nettsted 
Offisielt nettsted 
(en) Royal Palace of Madrid – kategori av bilder, video eller lyd på Commons 
(en) Palacio Real de Madrid – galleri av bilder, video eller lyd på Commons
Adressebuss

Adressebuss er et begrep innenfor informatikk. Det er betegnelsen på en buss (serie med parallelle ledninger) som benyttes til å spesifisere en fysisk adresse. En mikroprosessor eller en mikrokontroller som benytter direkte minnetilgang, bruker adressebussen til å spesifisere lokasjonen til et sted i dataminnet som den skal lese eller skrive til.
Adressebussens bredde bestemmer den maksimale mengden med dataminne i en datamaskin. Et system med 32-biter adressebuss kan adressere 232 = 4,294,967,296 = 4 Gigabyte minne.
Grøtnesdalen

Grøtnesdalen er ei bygd på Reinøya i Karlsøy kommune i Troms. Den ligger ved Grøtsundet, lengst sørøst på Reinøya.  Grøtnesdalen er endepunkt for Fv7908.


== Referanser ==
Stakkvik

Stakkvik er ei bygd på Reinøya i Karlsøy kommune i Troms. Den ligger ved Langsundet, på vestsida av Reinøya, og strekker seg fra Reinskard i sør til Stakkvikneset i nord. Fv301 går gjennom bygda. Stakkvik har fergeforbindelse til kommunesenteret Hansnes, som ligger på Ringvassøya på motsatt side av Langsundet. I 2015 hadde grunnkretsen Stakkvik 135 innbyggere.


== Referanser ==
SISD

Single instructions, single data (SISD) er en av fire former for datamaskinarkitekturer i en klassifisering som ble foreslått av Michael J. Flynn i 1966.Den opprinnelige von Neumann-modellen bestod av én enkelt mikroprosessor, med ét enkelt instruksjonssett, som utførte én instruksjon av gangen. Denne modellen tilhører SISD i Flynns taksonomi.


== Referanser ==
Lardalgaten (Tønsberg)

Lardalgaten (21-49) er en gate i Tønsberg.
Gaten har fått navn etter tidligere Lardal kommune.


== Referanser ==
Symmetrisk flerprosessering

Symmetrisk flerprosessering (Symmetric multiprocessing eller shared-memory multiprocessing (SMP)) er en form for flerprosessering, eller bruken av to eller flere mikroprosessorer i et og samme datamaskinsystem. Dette støttes direkte av maskinvaren og står i en kontrast til asymmetrisk flerprosessering hvor flerprosessering besørges indirekte av operativsystemet eller annen programvare.
Symmetrisk flerprosessering innebærer at to eller flere mikroprosessorer deler et felles dataminne (SIMD). Dette kan referere til flere prosessorkjerner på samme mikrobrikke, flere mikrobrikker med hver sin kjerne i en enkelt mikroprosessor, eller flere mikroprosessorer på et hovedkort. Symmetrisk flerprossering kan også realiseres i et nettverk.
Precision Pistol Competition

Precision Pistol Competition (PPC) er en skytesport med fokus på presisjonsskyting i forskjellige stillinger på ulike hold, og administreres i Norge av PPC 1500 Norge som er en del av Norges Skytterforbund. Det internasjonale forbundet heter «World Association PPC 1500» (WA1500), og sporten er stor i USA, Sverige, Tyskland, Australia og Canada. Det skytes både med pistol og revolver på avstandene 3, 7, 15, 25 og 50 meter eller yards, og i forskjellige stillinger som liggende på magen, sittende, knestående, og stående. Det anbefales et et godkjenningskurs for å skyte PPC, og som PPC-skytter kan man delta på PPC-stevner rundtom i hele verden.Konkurranseformen oppstod i USA mellom 1957 og 1958 og var opprinnelig tilpasset politiopplæring. Lenge var konkurransen kun for tjenestepersonell, men det ble etterhvert også åpnet opp opp for sivil deltakelse. PPC er derfor også kjent under navn som blant annet «Police Pistol Combat», «Practical Police Course», «Practical Pistol Course» og «Practical Pistol Combat», men «Precision Pistol Competition» er det navnet som brukes i dag.


== Konkurranseprogram ==
En full PPC1500 match består av 150 skudd, og er delt opp slik:Match 1

Stage 1: 7 meter 2x6 skudd på 20 sek. Stående skytestilling
Stage 2: 15 meter 2x6 skudd på 20 sek Stående skytestillingMatch 2

25 meter 3x6 skudd på 90 sek. (1 min. 30 sek.) 6 skudd knestående / 6 skudd stående barrikade venstre / 6 skudd stående barrikade høyre


== Utstyrsklasser ==


== Klassifisering av utøvere ==
Maksimal poengsum er 1500, derav navnet. Skytterne klassifiseres etter tidligere resultat, og det kåres vinnere innenfor de forskjellige klassene: 

Marksman: (0–1289)
Sharpshooter: (1290–1378)
Expert: (1379–1439)
Master: (1440–1475 poeng)
High Master: (1476-1500 poeng)Resultatkravet må nås to ganger før man rykker opp.


== Mesterskap ==
Norgesmesterskapet i PPC arrangeres årlig.


== Referanser ==


== Eksterne lenker ==
Introduksjon til Precision Pistol Competition (PPC) skyting av Øivind Johnsen, Oppegård Skytterlag
Video: PPC 1500 Match i Umeå, Sverige
PPC World Association
Rulebook WA 1500 2013
Kumihimo

Kumihimo er en japansk flette-teknikk. Materialene til kumihimo avhenger av formålet med fletten, men silke er det tradisjonelle materialet.
Flettene som ut av denne fletteteknikken kan bli brukt til mye forskjellig: Armbånd, belter, borter, nøkkelringer og mye annet.


== Eksterne lenker ==
Japanese Braiding (Kumihimo) Instructions [1]
Minnehåndterer

En minnehåndterer (engelsk: memory management unit, MMU), er en maskinvareenhet i en datamaskin som håndterer alle referanser til dataminnet. Den benyttes av mikroprosessoren til å oversette virtuelle adresser til fysiske adresser. Den håndterer også minnebeskyttelse, kontroll av hurtigminne og andre elektroniske enheter som benytter databussen til å få tilgang til dataminnet.
Minnehåndterere er vanligvis implementert som en del av mikroprosessoren, men kan også realiseres som en separat integrert krets.
Vitenskapsåret 1352

Vitenskapsåret 1352 er en oversikt over hendelser, fødte og avdøde personer med tilknytning til vitenskap i 1352.


== Hendelser ==
Corpus Christi College (The College of Corpus Christi and the Blessed Virgin Mary), et fakultet ved University of Cambridge, blir grunnlagt.
Den marokkansk (berber) vandringsmannen og oppdageren Ibn Battuta reiser i Maliriket.


== Fødsler ==


== Dødsfall ==
Vitenskapsåret 1391

Vitenskapsåret 1391 er en oversikt over hendelser, fødte og avdøde personer med tilknytning til vitenskap i 1391.


== Hendelser ==
4. mars - Universitetet i Ferrara (Università degli Studi di Ferrara) blir grunnlagt etter å ha blitt gitt privilegier av pave Bonifatius IX.


== Fødsler ==
Giovanni Fantuzzi, italiensk jurist og politiker (død 1460)


== Dødsfall ==
Dronten

Dronten er en kommune i den nederlandske provinsen Flevoland. Dronten er en polderkommune og ble til da deler av IJsselmeer ble tørrlagt på 1960-tallet. Landsbyene Biddinghuizen, Dronten og Swifterbant ligger i kommunen.


== Referanser ==


== Eksterne lenker ==
Kommunens nettside
Zeewolde

Zeewolde er en kommune i den nederlandske provinsen Flevoland. Zeewolde er en polderkommune og ble til da deler av IJsselmeer ble tørrlagt på 1960-tallet.


== Referanser ==


== Eksterne lenker ==
(nl) Offisielt nettsted 
(en) Zeewolde – kategori av bilder, video eller lyd på Commons 
(en) Zeewolde – galleri av bilder, video eller lyd på Commons
Urk

Urk er ei tidligere øy og en kommune i den nederlandske provinsen Flevoland. Urk ble innlemmet i det nederlandske fastlandet (på 1940-tallet) da sjøen øya lå i, Zuiderzee, ble gjort om til en innsjø (IJsselmeer), området rundt øya ble tørrlagt og fikk navnet Noordoostpolder. Til tross for at kommunen henger fast i Noordoostpolder kommune i øst, beholdt Urk sin selvstendighet som kommune (i motsetting til øya Schokland som ble en del av den). På grunn av kommunens tidligere status som øykommune, bor man ikke i Urk, men på Urk.
		


== Referanser ==


== Eksterne lenker ==
Kommunens nettside
Noordoostpolder

Noordoostpolder er en kommune i den nederlandske provinsen Flevoland. Noordoostpolder er en polderkommune og ble til da deler av IJsselmeer ble tørrlagt på 1940-tallet.


== Referanser ==


== Eksterne lenker ==
Kommunens nettside
Vitenskapsåret 1392

Vitenskapsåret 1392 er en oversikt over hendelser, fødte og avdøde personer med tilknytning til vitenskap i 1392.


== Hendelser ==


== Fødsler ==
Flavio Biondo, italiensk historiker og humanist (død 1463)


== Dødsfall ==
Arkeologiåret 1392

Arkeologiåret 1392 er en oversikt over blant annet utgravninger, fødte og avdøde personer med tilknytning til arkeologi i 1392.


== Fødsler ==


== Referanser ==
Arkeologiåret 1388

Arkeologiåret 1388 er en oversikt over blant annet utgravninger, fødte og avdøde personer med tilknytning til arkeologi i 1388.


== Hendelser ==


== Fødsler ==
(1388/1392) – Flavio Biondo, italiensk historiker og humanist. Flavio Biondo regnes som den egentlige grunnlegger av arkeologisk vitenskap og antikvarisk topografi. (død 1463)


== Dødsfall ==
Vjasna

Vjasna (hviterussisk: Вясна, «vår», årstiden) er en menneskerettighetsorganisasjon fra Hviterussland med sete i Minsk. Organisasjonen ble grunnlagt i 1996 av Aljes Bjaljatski for å yte politiske fanger og deres familier finansiell og juridisk hjelp.
Organisasjonen ble senere forbudt, og Aljes Bjaljatski ble den 24. november 2011 dømt for skatteunndragelser til fire og et halvt års straffeleir.Vjasna er medlem av International Federation for Human Rights.


== Litteratur ==
Ioffe, Grigory; Silitski, Vitali (2018). Historical Dictionary of Belarus (Historical Dictionaries of Europe) (engelsk) (Third Edition utg.). Lanham: Rowman & Littlefield. s. 334. ISBN 978-1538117057. CS1-vedlikehold: Ekstra tekst (link)


== Referanser ==


== Eksterne lenker ==
The Human Rights Center Viasna
Heiahornet

Heiahornet er et fjell i Strand kommune i Rogaland. Det har en høyde på 775,5 meter over havet og er det høyeste fjellet i Strand kommune. Fra toppen av fjellet kan man i nord se helt til Napen og Folgefonna, mens man i sørvest kan se til Stavanger. Fjellet er et turmål, et av flere som starter ved Liarvatnet. Ut.no graderer turen «middels».


== Referanser ==
Vitenskapsåret 1314

Vitenskapsåret 1314 er en oversikt over hendelser, prisvinnere, fødte og avdøde personer med tilknytning til vitenskap i 1314.


== Hendelser ==
Clementinae, den fjerde boken av «Corpus Juris Canonici», lages.
Exeter College (The Rector and Scholars of Exeter College in the University of Oxford) ett av kollegiene, ved University of Oxford, grunnlegges.


== Fødsler ==


== Dødsfall ==
Guglielmo di Nogaret, fransk jurist (født 1260)
Guglielmo d'Accursio, italiensk jurist (født 1246)
Zhu Shijie (født 1249), kinesisk matematiker.
Riflegata (Oslo)

Riflegata (11 og 13) er en vei på Bjølsen i bydel Sagene i Oslo. Det dreier seg om en kort blindgate på sørøstsiden av Mor Gohjertas vei inn mot et gårdstun/grøntområde omgitt av to bygninger (nr. 11 og 13).
Gaten ble anlagt i 1860-årene og var regulert fra Maridalsveien til Brochmanns gate. Dette ble imidlertid aldri gjennomført i sin helhet, og endrede utbyggingsplaner i 1950-årene gjorde at det ble med den korte stumpen.
Riflegata barnehage er i nr. 11. I nr. 13 er vannvokterboligen Heftyeløkken, som nå huser Bjølsen åpen barnehage.


== Referanser ==


== Kilder ==
Knut Are Tvedt, red. (2010). «Riflegata». Oslo byleksikon (5. utg.). Oslo: Kunnskapsforlaget. s. 464. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015.
Ris skolevei (Oslo)

Ris skolevei (1–35, 2–24) er en vei på Vinderen i bydel Vestre Aker i Oslo. Den går som blindvei nordøstover fra Borgenveien til Ris skole, som har gitt den navn. Det ble vedtatt i 1982. Det er ellers forbindelse via gang- og sykkelveier sørover under Slemdalsveien og nordover på bro over Ring 3.


== Kilder ==
Knut Are Tvedt, red. (2010). «Ris skolevei». Oslo byleksikon (5. utg.). Oslo: Kunnskapsforlaget. s. 467. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015.
Risalléen (Oslo)

Risalléen (1–55, 2–40) er en vei på Ris i bydel Vestre Aker i Oslo. Den går fra like nord for Torgny Segerstedts vei til Frognerseterveien. Før en ombygging av Ring 3 hadde den også et stykke på sørsiden av denne, men den er nå innlemmet i Borgenveien.
Navnet ble vedtatt i 1917. En liten del av veien er kjørevei til Ris gård, som veien har navn etter.
I nr. 8 er en stor eik som er et fredet naturminne. Villaen i nr. 14 ble tegnet av Lars Backer og oppført i 1928. Den i nr. 26B ble tegnet av Hans Gabriel Finne og oppført i 1951. Veien har i det hele tatt mye villabebyggelse.


== Kilder ==
Knut Are Tvedt, red. (2010). «Risalléen». Oslo byleksikon (5. utg.). Oslo: Kunnskapsforlaget. s. 466. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015.
Ragnhild Schibbyes vei (Oslo)

Ragnhild Schibbyes vei (1–37, 2–38) er en vei på Nordre Vestli  i bydel Stovner i Oslo. Den går som blindvei sørøstover fra Trondheimsveien et par hundre meter fra kommunegrensen mot Nittedal.
Veien fikk navn i 1977 etter Ragnhild Schibbye (1899–1974), som gjorde en stor innsats for psykisk utviklingshemmede, og som ble tildelt St. Hallvard-medaljen i 1958.


== Referanser ==


== Kilder ==
Knut Are Tvedt, red. (2010). «Ragnhild Schibbyes vei». Oslo byleksikon (5. utg.). Oslo: Kunnskapsforlaget. s. 460. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (R)». Oslo kommune. Arkivert fra originalen 29. juli 2014. Besøkt 22. august 2015. 
«Stovnerporten – Veier i Stovner bydel». Arkivert fra originalen 17. januar 2015. Besøkt 24. oktober 2015.
Ranunkelveien (Oslo)

Ranunkelveien (1–7, 4–10) er en vei på Nordberg i bydel Nordre Aker i Oslo. Den går som blindvei østover fra Peder Ankers vei.
Navnet ble vedtatt i 1951


== Kilder ==
Knut Are Tvedt, red. (2010). «Ranunkelveien». Oslo byleksikon (5. utg.). Oslo: Kunnskapsforlaget. s. 460. ISBN 978-82-573-1760-7. 


== Eksterne lenker ==
Oslo kommunes bydelsoversikt